Gylfi Þór Sigurðsson bar fyrirliðabandið hjá Everton er liðið tapaði á útivelli gegn Liverpool í grannaslag í ensku úrvalsdeildinni í fótbolta í kvöld , 2 : 5 . Gylfi Þór Sigurðsson bar fyrirliðabandið hjá Everton er liðið tapaði á útivelli gegn Liverpool í grannaslag í ensku úrvalsdeildinni í fótbolta í kvöld , 2 : 5. „ Þetta var erfið byrjun . Þeir voru komnir 2 : 0 yfir frekar snemma . Ég talaði um það fyrir leik að þeir væru erfiðir við að eiga í sókninni og sendingarnar og hlaupin inn fyrir vörnina var í heimsklassa hjá þeim , “ sagði Gylfi í samtali við Tómas Þór Þórðarson hjá Símanum sport eftir leik . Everton lék betur í seinni hálfleik og var staðan 4 : 2 þangað til skammt var eftir er Georginio Wijnaldum skoraði fimmta mark Liverpool . „ Í stöðunni 4 : 2 höfðum við engu að tapa og vorum að reyna að setja smá pressu á þá og taka sénsa . Á móti liðum eins og Liverpool býður það hættunni heim . “ Eftir tapið er Everton í fallsæti . „ Við erum að spila langt undir getu , við vitum það . Það er langt eftir og mikilvægur tími núna yfir jólin og yfir janúar og febrúar . Við verðum að leggja mikið á okkur , stilla strengi og koma okkur í gang , “ sagði Gylfi .